Kan dwelms, jaloesie en geld ’n normale 20-jarige daartoe dryf om byna sy hele gesin met ’n byl uit te wis?
Henri van Breda (23) het Maandag tydens kruisondervraging in die Wes-Kaapse hooggeregshof probeer verduidelik hoekom hy so lank ná die aanval op sy gesin eers die nooddienste ontbied het.
“Ek was net bang. Ek kan nie onthou wat deur my kop gegaan het nie. Ek het beslis nie helder gedink nie. Ek was net baie bang.”
Van Breda het getuig die laaste ding wat hy onthou voordat hy sy bewussyn verloor het, was dat hy sy ma en suster aan die bokant van die trap sien lê het.